несъмнено би довело до бързо влошаване на икономическото положение на промишлеността на Съюза. Като се има предвид фактът, че АН не е единственият продукт в портфолиото с азотни торове, но е компонент от общия интегриран производствен профил, повтарящото се нанасяне на вреда за производството на АН би оказало незабавно въздействие върху всички производствени линии нагоре по веригата (амоняк, азотна киселина), надолу по веригата (UАN) и свързани (КАН, A5, карбамид). Следователно дейността във връзка с АН ще има пряко отрицателно въздействие върху целия бизнес с азотни торове.
 (351)
 Поради това продължаването на мерките срещу Русия би било от полза за промишлеността на Съюза.
 6.2. Интерес на вносителите/търговците
 (352)
 Както беше посочено в съображение 41 по-горе, нито един вносител не оказа съдействие, нито заяви интереса си по отношение на настоящото разследване. Поради това нямаше признаци, че заключенията, направени при последното разследване при преглед с оглед изтичане на срока на действие на мерките (109) вече не са валидни и че запазването на мерките би имало отрицателно въздействие върху вносителите, което би надвишило положителното въздействие на мерките.
 6.3. Интерес на ползвателите
 6.3.1. Общи бележки
 (353)
 Както е посочено в съображение 49, двама ползватели (земеделски стопани) отговориха на въпросника. Няколко сдружения на ползватели (земеделски стопани) заявиха, че се противопоставят на продължаването на мерките с мотива, че те създават пазарна надценка за АН (и КАН), търгувани в Съюза, в сравнение с други пазари, и съществува спешна необходимост от облекчаване на разходите за земеделските стопани. В своето твърдение те приемат, че пазарната надценка, създадена от антидъмпинговите и митническите мита, е прехвърлена в размер на 100 % в цената на тора.
 (354)
 Анализът на интереса на ползвателите се основава на данните на Европейската комисия, Генерална дирекция „Земеделие и развитие на селските райони“, както и на два въпросника на френските земеделски стопани (чиито данни са чувствителни и следователно, когато се използват в анализа по-долу, се предоставят в диапазони).
 (355)
 Анализът на интереса на Съюза обхваща основно два аспекта: i) разходи за АН в разходите на стопанството; ii) ефектът от мерките върху разходите на стопанството през разглеждания период.
 6.3.2. Представителността на разходите за АН в разходите на земеделските стопани
 (356)
 Сдружения на ползвателите заявиха, че: i) въздействието на търговските бариери върху икономиката на земеделските стопанства следва да бъде оценено по-специално върху земеделските стопанства, специализирани в областта на зърнените култури, маслодайните култури и протеиновите култури („стопанства COP“), а не върху селскостопанския сектор като цяло; ii) стопанствата СОР са най-интензивните и поради това те са действителни ползватели на АН; iii) те са и най-големите ползватели на азотни торове в Съюза (110). Тези стопанства представляват около 35 % от всички стопанства в Съюза (111).
 6.3.2.1. Разходите за АН в разходите на стопанствата СОР
 (357)
 Въздействието на торовете като цяло, и по-специално на разходите на земеделските стопани, беше оценено въз основа на данните, предоставени от двамата френски земеделски стопани, отговорили на въпросника. Този анализ показа, че торовете (като цяло), използвани в тези френски стопанства, представляват около [36—45 %] от специфичните разходи за култури (112) и около [16—21 %] от общите разходи на стопанството (113)